stanford-oval/wikipedia huggingface dataset:
לוקדאון (2007)

| לוקדאון (2007)>  הפוסטר הרשמי של האירוע בכיכובם של סטינג, קורט אנגל, כריסטיאן קייג' וסקוט סטיינר.מידע |
| --- | --- | --- |
ארגון: Total Nonstop Action Wrestling
תאריך: 15 באפריל 2007
עיר: סנט צ'ארלס, מיזורי
אולם: פמילי ארנה
מספר צופים: 6,000
סיסמה פרסומית: "Every War Ends in the Cage"
סדרת אירועי שלם וצפה של TNA
| דסטיניישן X | לוקדאון (2007) | סקריפייס |
סדרת אירועי לוקדאון
| 2006 | לוקדאון (2007) | 2008 |
לוקדאון (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 באפריל 2007 באולם הפמילי ארנה שבסנט צ'ארלס, מיזורי. האירוע היה האירוע השלישי בסדרת אירועי לוקדאון. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. אירוע זה היה אירוע השלם וצפה האחרון אשר כלל באופן רשמי חגורות אליפות של ארגון ההיאבקות National Wrestling Alliance‏ (NWA), אף על פי שהחגורות שומשו גם באירוע העוקב, סקריפייס; חגורות האליפות פונו על ידי NWA בבוקר שלאחר האירוע.
תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קבוצת אנגל (קורט אנגל, סמואה ג'ו, ריינו, סטינג וג'ף ג'ארט) ניצחה את קבוצת קייג' (כריסטיאן קייג', AJ סטיילס, סקוט סטיינר, אביס וטומקו) (עם ג'יימס מיטשל) בקרב לית'ל לוקדאון שבו הארלי רייס שימש כשומר השער. עוד ברשימת הקרבות, Team 3D (בראדר ריי, בראדר דיבון ובראדר ראנט) ניצחו את The Latin American Exchange (הומיסייד והרננדז) בקרב כלוב חשמל וזכו באליפות הזוגות העולמית של NWA, וכריסטופר דניאלס ניצח את ג'רי לין בקרב כלוב.
עלילות

האירוע כלל קרבות שנבעו מעלילות מתוסרטות מתוכניות  Impact.
תוצאות

| מס' | תוצאות | התניות | זמן |
| --- | --- | --- | --- |
| P1‏ | The Voodoo Kin Mafia‏ (B.G. ג'יימס וקיפ ג'יימס) (עם לאנס הויט) ניצחו את סרוטונין (קאז והאבוק) (עם כריסטי המי ומרטיר) | קרב כלוב | 03:35 |
| 2 | כריס סייבן ניצח את ג'יי לית'ל (עם קווין נאש), סנג'יי דאט, אלכס שלי ושארק בוי | קרב אקסקייפ על אליפות ה-X דיוויז'ן של TNA | 15:50 |
| 3 | רוברט רוד (עם מיס ברוקס ואריק יאנג) ניצח את פיטי ויליאמס | קרב כלוב | 10:14 |
| 4 | גייל קים ניצחה את ג'קי מור | קרב כלוב | 07:13 |
| 5 | סנסיי ניצח את אוסטין סטאר | קרב כלוב (בוב באקלנד שימש כשופט המיוחד) | 09:57 |
| 6 | ג'יימס סטורם ניצח את כריס האריס | קרב כלוב כיסוי עיניים | 09:05 |
| 7 | כריסטופר דניאלס ניצח את ג'רי לין | קרב כלוב | 13:29 |
| 8 | Team 3D (בראדר ריי, בראדר דיבון ובראדר ראנט) ניצחו את The Latin American Exchange (הומיסייד והרננדז) (א) | קרב כלוב חשמל על אליפות הזוגות העולמית של NWA | 15:36 |
| 9 | קבוצת אנגל (קורט אנגל, סמואה ג'ו, ריינו, סטינג וג'ף ג'ארט) ניצחה את קבוצת קייג' (כריסטיאן קייג', AJ סטיילס, סקוט סטיינר, אביס וטומקו) (עם ג'יימס מיטשל) | קרב לית'ל לוקדאון (הארלי רייס שימש כשומר השער) | 28:04 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > קרב אקסקייפ

| מספר הדחה | מתאבק מודח | הודח על ידי | שיטת ההדחה | זמן |
| --- | --- | --- | --- | --- |
| 1 | שארק בוי | אלכס שלי | הצמדה | 05:45 |
| 2 | סנג'יי דאט | כריס סייבן | הצמדה | 13:30 |
| 3 | אלכס שלי | ג'יי לית'ל | הצמדה | 14:32 |
| מפסיד | ג'יי לית'ל | — | לית'ל כשל בניסיונו להימלט מהכלוב ולגעת ברצפה לפני סייבן | 15:50 |
| זוכה | כריס סייבן (א) | — | סייבן נמלט מהכלוב ונגע ראשון ברצפה לפני לית'ל | 15:50 |
הערות שוליים

1 2 3 4 5 6 7 8 9  תוצאות אירועי לוקדאון
לינווד קלארק

לינווד לאון קלארק (באנגלית: Linwood Leon Clark‏; 21 במרץ 1876 – 18 בנובמבר 1965) היה חבר בית הנבחרים של ארצות הברית שייצג את מחוז הקונגרס השני של מדינת מרילנד בין השנים 1929 ל-1931.
ביוגרפיה

קלארק נולד ב-21 במרץ 1876 באברדין, מרילנד, ולמד בבתי הספר הציבוריים בצעירותו. הוא סיים את לימודיו באקדמיית מילטון של מילטון, מסצ'וסטס, ב-1899, באוניברסיטת הרימן האמריקאית בהרימן, טנסי, ב-1902, וב-1904 במחלקה למשפטים של אוניברסיטת מרילנד. הוא התקבל ללשכת עורכי הדין באותה שנה והחל לעסוק בכך בבולטימור, מרילנד. הוא גם סיים קורס של שלוחת אוניברסיטת לה סאל לתחבורה ברכבת ב-1919.
הוא התחתן עם ליני האברסנק ב-24 ביולי 1907, ונולדו להם שני ילדים.
בשנת 1926, קלארק נכשל בניסיונו להיבחר לקונגרס האמריקני, אך שנתיים לאחר מכן הצליח, וכיהן קדנציה אחת מ-4 במרץ 1929 ועד 3 במרץ 1931. הוא נכשל בניסיונו להיבחר מחדש ב-1930, וחידש את עריכת הדין בבולטימור. הוא כיהן כשופט של בית המשפט המחוזי של מרילנד, המחוז השיפוטי החמישי מ-1935 עד 1938. הוא עסק בעריכת דין באנאפוליס, מרילנד, שם נפטר ב-18 בנובמבר 1965.  הוא קבור בבית הקברות וודלון בבולטימור.
הערות שוליים

1 2  Agnus, Felix, ed. (1920). The book of Maryland: Men and Institutions. Baltimore: Maryland Biographical Association. pp. 221, 227. נבדק ב-2021-12-26 – via Internet Archive.
↑  "Linwood Clark, Ex-Judge, Dies". Hanover Evening Sun. Annapolis. AP. 1965-11-19. p. 28. נבדק ב-2021-12-26 – via Newspapers.com.
| --- | --- |
בקרת זהויות :  US Congress: C000446
מארולוס

מארולוס היה נציב יהודה השביעי מטעם הרומאים בין השנים 37 עד 41 לספירת הנוצרים.
הוא מונה לנציבותו על ידי הקיסר גאיוס קליגולה.
הערות שוליים

↑  האוניברסיטה הפתוחה, חוברת הקורס: יהודה ורומא (1998), יחידה 4, עמ' 71.
| מושלים בפרובינקיית יהודה / סוריה פלשתינה |
| --- | --- | --- |
| מגלות ארכלאוס עד המלך אגריפס (41-6 לספירה) | מגלות ארכלאוס עד המלך אגריפס (41-6 לספירה) |  |
| פראיפקטים | קופוניוס (9-6) • מרקוס אמביבולוס (12-9) • אניוס רופוס (15-12) • ואלריוס גראטוס (26-15) • פונטיוס פילאטוס (36-26) • מארקלוס (37-36) • מארולוס (41-37) |  |
| ממות אגריפס עד פרוץ המרד הגדול (66-44 לספירה) | ממות אגריפס עד פרוץ המרד הגדול (66-44 לספירה) |  |
| פרוקוראטורים | קספיוס פאדוס (46-44) • טיבריוס יוליוס אלכסנדר (48-46) • ונטידיוס קומאנוס (52-48) • אנטוניוס פליקס (60-52) • פורקיוס פסטוס (62-60) • לוקיוס אלבינוס (64-62) • גסיוס פלורוס (66-64) |  |
| בזמן המרד הגדול (70-66 לספירה) | בזמן המרד הגדול (70-66 לספירה) |  |
| מושלים זמניים | אספסיאנוס • טיטוס • מרקוס אנטוניוס יוליאנוס (תאריכים לא ידועים) |  |
| מחורבן בית שני עד דיכוי פולמוס קיטוס (117-70 לספירה) | מחורבן בית שני עד דיכוי פולמוס קיטוס (117-70 לספירה) |  |
| מושלים בדרגת פרו-פראייטורים | סקסטוס וטולנוס קריאליס (71-70) • סקסטוס לוקיליוס באסוס (73-71) • לוקיוס פלביוס סילבה (81-73) • סלווידנוס (אנ') (86-81) • פומפיוס לונגינוס (90-86) • טיטוס פומפוניוס באסוס (93-90) • סקסטוס הרמטידיוס קמפנוס (96-93) • סקסטוס אטיוס סוברנוס (?) • טיבריוס קלודיוס אטיקוס הרודס (אנ') (102-99) • גאיוס יוליוס קוודראטוס באסוס (105-102) • פומפיוס פלקו (108-105) • טיבריאנוס (117-114 לספירה) |  |
| מפולמוס קיטוס עד סוף מרד בר כוכבא (136-117 לספירה) | מפולמוס קיטוס עד סוף מרד בר כוכבא (136-117 לספירה) |  |
| מושלים בדרגת פרו-קונסולים | לוסיוס קווייטוס (118-117) • מרקוס טיטיוס לוסטריקוס ברוטיאנוס (120-118) • לוקיוס קוסוניוס גאלוס (122-120) • פאקיוס גארגיליוס אנטיקואוס (125-122) • קווינטוס טיניאוס רופוס (133-130) • יוליוס סוורוס (136-133) |  |
| סוריה-פלשתינה: מסוף מרד בר כוכבא (234-136 לספירה) | סוריה-פלשתינה: מסוף מרד בר כוכבא (234-136 לספירה) |  |
| מושלים בדרגת פרו-קונסולים | קאלפורניוס אטיליאנוס (סביב 139) • דומיטיוס סנקה (סביב 142) • ד. ואליוס פידוס (סביב 150) • קוינטיאנוס (סביב 152) • דומיטיוס קורבולו (151-154) • דקימוס סיוס סנקה (157-155) • מקסימוס לוקיליאנוס (סביב 160) • יוליוס קומודוס (165-162) • פלויוס בואתוס (עד 170/169) • ארוקיוס קלרוס (שנות ה-70) • יוליוס לפידיאנוס (סביב 186) • מרקוס אולפיוס ערביאנוס (אמצע שנות ה-90) • מרקוס יוניוס מקסימוס (199-198) |  |
ערך זה הוא קצרמרבנושא אישים. אתם מוזמנים לתרום לוויקיפדיה ו.
מאונו קויביסטו

מאונו הנריק קויביסטו (פינית: Mauno Henrik Koivisto; ‏25 בנובמבר 1923 – 12 במאי 2017) היה פוליטיקאי פיני שכיהן כראש ממשלת פינלנד ולאחר מכן כנשיאה.
ביוגרפיה

קויביסטו החל כשר האוצר בשנת 1966 בממשלתו של רפאל פאסיו, קודמו בתפקיד. הוא נבחר לראש ממשלת פינלנד בבחירות בשנת 1968 וכיהן עד שנת 1970. בשנת 1979 נבחר שוב לראש הממשלה עד שנת 1982.
במקביל לשתי הקדנציות שלו כראש ממשלה הוא שימש גם כיושב ראש מועצת המנהלים של הבנק המרכזי של פינלנד בשנים 1968–1982. בשנת 1982 הוא נבחר לכהן כנשיאה התשיעי של פינלנד בשתי קדנציות רצופות עד 1994. לקדנציה הראשונה קויוויסטו נבחר בסיבוב הראשון, ובבחירות לנשיאות ב-1998 התגברה התמיכה בו בכל מחוזות ההצבעה. הוא היה לנשיא הראשון במדינה מהמפלגה הסוציאל-דמוקרטית של פינלנד.
כאשר התפרקה ברית המועצות בסתיו 1991, חל שינוי גדול בהנהגתו של קויוויסטו. בספטמבר 1991 נעשתה פינלנד משוחררת מאמנת הידידות, שיתוף הפעולה והסיוע ההדדי (הסכם YYA) בין פינלנד לברית המועצות, והכינה את עצמה לחברות באיחוד האירופי ובנאט"ו.
הערות שוליים

↑  Mauno Henrik Koivisto1923—2017 9th President of Finland, President
| --- | --- |
בקרת זהויות :  NLI: 987007434873805171  PLWABN: 9810699929205606  BIBSYS: 90075449  BnF: cb12182583n (data)  CiNii: DA05436353  GND: 118988905  ISNI: 0000 0001 0926 1440  LCCN: n78093427  LNB: 000034808  NKC: jn20000603458  NLA: 35906443  NTA: 074832824  RERO: 02-A003465497  SELIBR: 194051  SUDOC: 030405424  Trove: 1140301  VIAF: 93749655   WorldCat (עם VIAF): 93749655 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מאון (עיר)

| --- | --- |

מראה מאון מהאוויר
 מדינה / טריטוריה:  בוצוואנה בוצוואנה
 מחוז:  המחוז הצפון-מזרחי
 שפה רשמית:  אנגלית
 תאריך ייסוד:  1915
 גובה:  927 מטרים
 אוכלוסייה:  ‏
  ‑ בעיר:  57,067 (2012)
 קואורדינטות:  19°59′00″S 23°25′00″E﻿ / ﻿19.983333333333°S 23.416666666667°E﻿ / -19.983333333333; 23.416666666667 
 אזור זמן:  UTC +2
  מפת מיקום  מפה מפורטת   (למפת בוטסואנה מוגדלת) גאבורון פרנסיסטאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקהמאון(למפת בוטסואנה רגילה) גאבורון פרנסיסטאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקהמאון  he tabBackground:;tabBorder:#aaa;defaultTab:0;
מאון (באנגלית: Maun) היא העיר החמישית בגודלה בבוצוואנה. מקור שמה הוא מהמילה 'maung' בשפתם של הבושמנים שפירושה "אחו אדום". נכון לשנת 2011 אוכלוסייתה מונה 55,784 איש. הבניה בעיר מורכבת מתמהיל של מבנים מודרניים עם ביקתות ילידים. מאון נחשבת ל"בירת התיירות" של בוצוואנה והיא המרכז המינהלי של מחוז נגמילנד (Ngamiland) שמוזג ב-1966 למחוז הצפון-מערבי. כמו כן היא משמשת כמרכזן של מספר רב של חברות תעופה וחברות טיולי ספארי שמפעילות טיולים באזור דלתת נהר האוקבנגו (Okavango).
למרות שבאופן רשמי היא עדיין מוגדרת ככפר, מאון התפתחה במהירות מעיירת ספר כפרית והתפשטה לאורכו של נהר תאמאלאקאנה (Thamalakane). כיום קיימים בה מרכזי קניות, בתי מלון, בתי הארחה וחברות להשכרת רכב, למרות שעדיין שוררת בה אווירה כפרית ובני השבטים המקומיים עדיין מביאים את עדרי הבקר שלהם למכירה בעיר. ניתן לראות עדרי קובוס המשקפיים האדום, רועים לאורך גדות הנהר, יחד עם חמורים, עיזים ובקר מקומיים.
היסטוריה

מאז הקמתה של מאון ב-1915 כבירתו של עם הבאטוואנה (Batawana), יצא לה שם של עיירה עם תנאי מחיה קשים השוכנת במערב הפראי. עם זאת, הגידול בתעשיית התיירות והשלמת סלילתו של כביש האספלט שמקשר אותה עם נאטה (Nata) בראשית שנות התשעים, גרמו להתפתחותה המהירה והיא איבדה במידת מה את צביונה הכפרי הישן.
בימינו מאון היא עיר תיירותית משגשגת, הידועה לשמצה בחמורים ובעיזים השורצים בה. ניתן לראות את החיות הללו עומדות מסביב לעיר כאשר החקלאים המקומיים מגיעים במוניות הרבות למכור את מרכולתם על המדרכות. עם זרימתם של כספי התיירים, פינו הבקתות העגולות המסורתיות את מקומן לבתי לבנים מרובעים המקורים בגגות פח ולעיתים ברעפים. קליטת הטלפונים הסלולרים במאון מצוינת והיא בטווח של כ-20–25 ק"מ. העיר נעשתה גם למרכז שילוח אזורי לחומרי גלם וסוחרים המשרתים הן את המקומיים והן את מרכזי התיירות ואת מרכזי חיפוש האבנים היקרות שבצפון בוצוואנה. ניתן לקבל מגוון של שירותים בחנויות שבעיר ומיזמים מקומיים המציגים את מרכולתם על עגלות. שדה התעופה המקומי משרת את ענף התיירות. לעיתים שוכרים התיירים רכבי שטח מצוידים למחנאות בפארקים או שהם ממשיכים בטיסות פנים לאזורי התיירות הסמוכים.
במובן הרחב יותר מאון היא השער לנוסעים לתור את רובה של צפון בוצוואנה. משם יוצאים תיירים לכיוון טסודילו ולכיוון מדבר המלח של מאקגאדיקגאדי (Makgadikgadi).
הערות שוליים

↑  מפקד 2011
↑  Maun Local History
↑  "Weatherbase: Historical Weather for Maun, Botswana". Weatherbase. 2011
| --- | --- |
בקרת זהויות :  NLI: 987007564914605171  LCCN: n88254244  MusicBrainz: fdaa7618-7f65-4125-a12b-ef35b36133ea  VIAF: 137317995   WorldCat (עם VIAF): 137317995
להיות קצין

| --- | --- |
 בימוי:  איתן אורן
 הופק בידי:  ערוץ 1
 מדינה:  ישראל 
 הקרנת בכורה:  1991
 משך הקרנה:  90 דק' 
 שפת הסרט:  עברית
 סוגה:  סרט תיעודי 
 דף הסרט ב־IMDb
 
להיות קצין הוא סרט תיעודי של הבמאי איתן אורן, שהוקרן בערוץ 1 ב-1991.
צילומי הסרט נערכו בבית הספר לקצינים של צה"ל - בה"ד 1, ועקבו אחר מספר צוערים מתחילת קורס קציני חי"ר במהלך חורף 1990 (תחת פיקודם של מפקד בית הספר לקצינים גיורא איילנד ומפקד הפלוגה טל רז) ועד להצבתם בתפקידי פיקוד בשטח. לאחר ההקרנה הראשונית בטלוויזיה הוקרן הסרט פעמים רבות בכנסים ובסמינרים וזכה להצלחה רבה. חלק גדול מהצלחת הסרט היה תודות לבחירה מוצלחת של הצוערים שעליהם מתבסס הסרט, ולכנות ולתמימות של הדיאלוגים.
הסרט מתחיל בשלב המיון הראשוני של הצוערים, וסוקר את פחדיהם. בהמשך עוקב הסרט אחריהם ביציאות הביתה, בדילמות משפחתיות, ובדילמות חברתיות. בסוף הסרט אפילוג קצר שמציג את הצוערים חצי שנה לאחר הקורס, ובו נזכר לראשונה "נוהל חניבעל" כאשר הקצין הצעיר ארז אשל מסביר לחייליו כיצד לפעול בשעת חטיפה.
אחדים מהמרואיינים הראשיים, כגון הצוערים יוצאי חטיבת הצנחנים,  התפרסמו מאוחר יותר: ארז אשל (לשעבר ראש מנהל חברה ונוער במשרד החינוך, פעיל חברתי ומקימן של המכינות הקדם צבאיות החילוניות), יהודה פוקס (שהגיע לדרגת אלוף) ומיכאל ביטון מגולני (שכיהן כשר במשרד הביטחון) כן מרואיינים ומופיעים בסרט מפקדי בה"ד 1 אל"ם מתי הררי ומחליפו אל"ם גיורא איילנד.
פסקול

את הסרט ליווה שיר הנושא "בדרך הזאת לבד" בביצוע סימה עמיאל ללחן ומילים של איתן אורן.
כריש-שן שורי

| כריש-שן שורי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: עמלצאים
משפחה:: כרישי חול
סוג:: כריש חול
מין:: כריש-שן שורי
שם מדעי
 Carcharias taurus ‏רפינסק, 1810
תחום תפוצה


כריש חול נמרי שוחה ליד ספינה גרמנית טבועה
כְּרִישׁ-שֵׁן שׁוֹרִי (מכונה גם: כריש חול נמרי; שם מדעי: Carcharias taurus) הוא מין כריש מהמשפחה כרישי חול, השוחה באזורי מים רדודים וחמימים עד ממוזגים בכל האוקיינוסים.
כריש זה מצוי בסכנת הכחדה עקב דיג יתר, דיג ספורט, דיג של טרפו ורבייה נמוכה. במספר מקומות (כמו לחופה המזרחי של ארצות הברית) הכרישים נפגעים גם מזיהום הים.
תיאור

אורכו של כריש שן שורי בוגר 3.0–3.4 מטרים (9.8–11.2 רגל) ומשקלו 95–159 ק"ג. הוא בעל מבנה שיניים גדולות ומשוננות הבולטות מקצה לסתו והוא בעל סנפירים נמוכים ושטוחים עם ראש מחודד המופנה כלפי מעלה, כשהזנב בעל אונות ארוכות הדומות לזנבות כרישים אחרים.
כריש השן משריץ כ-50 עוברים מבטן הנקבה, אך העוברים מפתחים קניבליזם וטורפים אחד את השני, כשרק אחד מהם יוצא מהרחם באורך של כמטר אחד. בשל כך ובשל הרבייה המתרחשת כל שנתיים עד שלוש הכריש לא מתרבה בהצלחה, מה שמאיץ את סכנת ההכחדה שלו.
התנהגות

כריש זה הוא הכריש היחיד שידוע שעולה למלא את קיבתו באוויר, מה שמונע ממנו לצוף בציד, כך שהוא יכול להתקרב בעדינות ובזריזות אל הטרף
הוא נפוץ במים רדודים, חופים חוליים, שפכי נהרות ושוניות אלמוגים ולעיתים גם במים עמוקים יותר. הכריש צד לרוב בלילה והוא ניזון ממקרלים, צלופחים, מנטות, דגי חרב ומטונות וכן מכרישים קטנים יותר. לרוב הכריש צד לבדו אך לעיתים נצפים להקה של כרישים צדים יחדיו ואף חוטפים דיג מרשתות.
התנהגות > תקיפות כרישים

כריש השן בעל מראה מאיים אך איננו רואה באדם טרף ולמעשה הוא בעל אופי רגוע יחסית לכרישים קרובים, מה שמאפשר לשחות לצידו באקווריומים ציבוריים שונים. לעיתים כרישים יתקפו אנשים שהאכילו אותם, התקרבו אליהם או דגו אותם ברשתות, נוסף על כרישים שחוטפים דגים שנתפסו ברשתות לדייגים. בעולם נרשמו 29 תקיפות של כריש זה, גם ללא התגרות, אך אף אחת לא הייתה קטלנית.
ראו גם

עמלץ לבן
כריש טיגרי
הערות שוליים

↑  כריש-שן שורי באתר הרשימה האדומה של IUCN
↑  כריש-שן שורי במילון בעלי חיים: דגי סחוס (תש"ס), 2000, באתר האקדמיה ללשון העברית
↑  Compagno, L. J. V. (1984). Vol.4. Sharks of the World: An annotated and illustrated catalogue of shark species known to date; Part 1 - Hexanchiformes to Lamniformes. FAO Species Catalogue. Rome: Food and Agriculture Organization. ISBN 92-5-101384-5.
↑  https://www.floridamuseum.ufl.edu/discover-fish/species-profiles/carcharias-taurus/
| --- | --- |
בקרת זהויות :  NLI: 987007555972505171 
ערך זה הוא קצרמרבנושא דגים. אתם מוזמנים לתרום לוויקיפדיה ו.
לוקאש פישצ'ק

לוקאש פישצ'ק (בפולנית: Łukasz Piszczek; נולד ב-3 ביוני 1985) הוא כדורגלן פולני המשחק בעמדת המגן בקבוצת הכדורגל LKS Goczałkowice-Zdrój מהליגה הפולנית הרביעית. פישצ'ק שיחק במשך 11 שנים בנבחרת פולין בכדורגל, והשתתף עמה ביורו 2008, יורו 2012, יורו 2016 ומונדיאל 2018, שלאחריו פרש ממנה עם 66 הופעות ושלושה שערים.
קריירה

את תחילת דרכו התחיל פישצ'ק בקבוצת הנוער, גבארק זברז'ה אשר אליה הצטרף ב-2001 כחלוץ. בעונת 2002/2003, זכה עמה פישצ'ק באליפות פולין לנערים. ב-2004, חתם פישצ'ק בהרטה ברלין. החל משנה זו ועד 2007 הולווה פישצ'ק לזגלביה לובין עמה זכה באליפות פולין בעונת 2006/2007.
עונתו האחרונה בה הושאל לזגלביה לובין הייתה עונת 2006/2007. ב-26 באפריל 2008 הבקיע פישצ'ק את שערו הראשון בקבוצה הרטה ברלין במשחק נגד הנובר 96. כתוצאה מניתוח שעבר בירך, פישצ'ק אינו שיחק משחקים רבים בעונת 2008/2009. בעונתו האחרונה בהרטה ברלין, עונת 2009/2010 הפך פישצ'ק לשחקן הרכב בקבוצה.
ב-19 במאי 2010 חתם פישצ'ק על חוזה לשלוש שנים בבורוסיה דורטמונד כשחקן חופשי. ב-26 ביולי 2011, האריך פישצ'ק את חוזהו במועדון בשלוש שנים נוספות, עד יוני 2016.
קריירה בינלאומית

ב-2004, שיחק פישצ'ק בנבחרת פולין עד גיל 19, באליפות אירופה עד גיל 19 כחלוץ והיה למלך השערים של טורניר זה. את הופעתו הראשונה בנבחרת הלאומית של פולין בכדורגל שיחק פישצ'ק במשחק ידידות נגד אסטוניה ב-3 בפברואר 2007.
כמו כן, פישצ'ק לקח חלק במשחקיה של נבחרת פולין בכדורגל בטורנירי יורו 2008 ו-2012. ב-29 ביולי 2011, הוטלה על פישצ'ק השעיה של חצי שנה האוסרת לשחק בנבחרת פולין בכדורגל בזמן זה. לאחר ערעור, ההשעיה בוטלה בספטמבר 2011.
לאחר הכישלון של נבחרת פולין במונדיאל 2018, הודיע פישצ'ק על פרישה מהנבחרת.
חייו האישיים

פישצ'ק נשא את אווה ביוני 2009, בתם, שרה, נולדה ב-3 במרץ 2011.
תארים

גבארק זברז'ה:
אליפות פולין לנערים (1): 2002/2003.
זגלביה לובין:
אליפות ליגת העל הפולנית (1): 2006/2007.
בורוסיה דורטמונד:
אליפות בונדסליגה (2): 2010/2011, 2011/2012.
הגביע הגרמני (2): 2011/2012, 2020/2021
תארים אישיים:
מלך השערים באליפות אירופה 2004 עד גיל 19.
לוקדאון (2006)

| לוקדאון (2006)>  הפוסטר הרשמי של האירוע בכיכובו של סטינג.מידע |
| --- | --- | --- |
ארגון: Total Nonstop Action Wrestling
תאריך: 23 באפריל 2006
עיר: אורלנדו, פלורידה
אולם: אימפקט זון
מספר צופים: 900
סיסמה פרסומית: Six Sides of Steel
סדרת אירועי שלם וצפה של TNA
| דסטיניישן X | לוקדאון (2006) | סקריפייס |
סדרת אירועי לוקדאון
| 2005 | לוקדאון (2006) | 2007 |
לוקדאון (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-23 באפריל 2006 באולם האימפקט זון שבאורלנדו, פלורידה. האירוע היה האירוע השני בסדרת אירועי לוקדאון. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
שמונה קרבות התנהלו באירוע. בקרב המרכזי, הלוחמים של סטינג (סטינג, AJ סטיילס, רון קילינגס וריינו) ניצחו את הצבא של ג'ף ג'ארט (ג'ף ג'ארט, סקוט סטיינר, כריס האריס וג'יימס סטורם) בקרב לית'ל לוקדאון. עוד ברשימת הקרבות, כריסטיאן ניצח את אביס בקרב כלוב ושמר על אליפות העולם של NWA, וסמואה ג'ו ניצח את סאבו בקרב כלוב ושמר על אליפות ה-X דיוויז'ן של TNA.
עלילות

האירוע כלל קרבות שנבעו מעלילות מתוסרטות מתוכניות  Impact.
תוצאות

| מס' | תוצאות | התניות | זמן |
| --- | --- | --- | --- |
| 1 | צוות יפן (בלאק טייגר, מינורו טאנאקה והירוקי גוטו) ניצחו את צוות ארצות הברית (סנג'יי דאט, ג'יי לית'ל ואלכס שלי) | קרב כלוב | 12:03 |
| 2 | סנסיי ניצח את כריסטופר דניאלס | קרב כלוב | 12:05 |
| 3 | בוב ארמסטרונג (עם B.G. ג'יימס וקיפ ג'יימס) ניצח את קונאן (עם הומיסייד והרננדז) | קרב הורדת ידיים | 0:00 |
| 4 | כריס סייבן ניצח את אליקס סקיפר (עם סיימון דיאמונד), פיטי וויליאמס (עם המאמן ד'אמור), צ'ייס סטיבנס, שארק בוי ופומה | קרב אקסקייפ | 12:52 |
| 5 | סמואה ג'ו (א) ניצח את סאבו | קרב כלוב על אליפות ה-X דיוויז'ן של TNA | 06:10 |
| 6 | Team 3D (בראדר ריי, בראדר דיבון ובראדר ראנט) ניצחו את צוות קנדה (בובי רוד, אריק יאנג ו-A-1) (עם המאמן ד'אמור) | קרב כלוב המנון | 08:47 |
| 7 | כריסטיאן קייג' (א) ניצח את אביס (עם ג'יימס מיטשל) | קרב כלוב על אליפות העולם של NWA | 14:07 |
| 8 | הלוחמים של סטינג (סטינג, AJ סטיילס, רון קילינגס וריינו) ניצחו את הצבא של ג'ף ג'ארט (ג'ף ג'ארט, סקוט סטיינר, כריס האריס וג'יימס סטורם) (עם גייל קים וג'קי גיידה) | קרב לית'ל לוקדאון | 25:23 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > קרב אקסקייפ

| מספר הדחה | מתאבק מודח | הודח על ידי | שיטת ההדחה | זמן |
| --- | --- | --- | --- | --- |
| 1 | שארק בוי | פיטי וויליאמס | הצמדה | 05:02 |
| 2 | צ'ייס סטיבנס | אליקס סקיפר | הצמדה | 08:53 |
| 3 | אליקס סקיפר | פיטי וויליאמס | הצמדה | 09:36 |
| 4 | פומה | כריס סייבן | הצמדה | 10:21 |
| מפסיד | פיטי וויליאמס | — | וויליאמס כשל בניסיונו להימלט מהכלוב ולגעת ברצפה לפני סייבן | 12:48 |
| זוכה | כריס סייבן | — | סייבן נמלט מהכלוב ונגע ראשון ברצפה לפני וויליאמס | 12:48 |
הערות שוליים

1 2 3 4 5 6 7 8  תוצאות אירועי לוקדאון
לוליטה מילבסקיה

| --- | --- |

 לידה:  14 בנובמבר 1963 (בת 60) ברית המועצות מוקצ'בו, שבזקרפטיה, הרפובליקה הסובייטית הסוציאליסטית האוקראינית
 שם לידה:  לוליטה מרקובנה גורליק
 מוקד פעילות:  רוסיה
 תקופת הפעילות:  מ-1979
 מקום לימודים:  אוניברסיטת המדינה של מוסקבה לתרבות 
 עיסוק:  זמרת • שחקנית • במאית • מנחה
 סוגה:  פופ • רומנסה
 סוג קול:  קונטרה אלט
 שפה מועדפת:  רוסית, אוקראינית 
 חברת תקליטים:  Monolith Records, Soyuz, Zvonko Digital, CD Land Group, Universal Music Russia, Fenix Music 
 בן זוג:  אלכסנדר בלייב (מ–1984 עד–1987)  ויטלי מליבסקי (מ–1987 עד–1987)  אלכסנדר צקאלו (מ–1988 עד–2000)  אלכסנדר זרובין (מ–2004 עד–2009)  דמיטרי איבנוב (מ–2010 עד–2019)
 צאצאים:  אווה צקאלו
 פרסים והוקרה:  פרס TEFI (2007)  פרס גרמופון הזהב (1996)  פרסי Muz-TV  שיר השנה  בפסקה זו רשומה אחת נוספת שטרם תורגמה 
 .lolita.su
 פרופיל ב-IMDb
 חתימה:  
 חברים לשעבר
 דואט הקברט "האקדמיה"(מ–1985 עד–2000)
 
לוליטה מרקובנה מילבסקיה (ברוסית: Лоли́та Ма́рковна Миля́вская, באוקראינית: Лоліта Марківна Мілявська; נולדה ב-14 בנובמבר 1963), הידועה בשם הבמה לוליטה (Лолита), היא זמרת, רקדנית, שחקנית, מגישת טלוויזיה ובמאית. זוכת פרס הטלוויזיה הארצית פרס TEFI במועמדות "תוכנית אירוח המובילה" לתוכנית האירוח של עצמה "לוליטה".
ביוגרפיה

נולדה בעיר מוקצ'בו לאמא רוסיה, אנה ניקיפורובה ואבא יהודי, מרק גורליק. ב-1974, כשלוליטה הייתה בת 11, ההורים התגרשו והאב עלה לישראל.  ב-1974 לוליטה עם אמה עברו לקייב שם היא סיימה את בית הספר והתחילה להופיע. ב-1984 עברה לאודסה שם לוליטה הקימה "קברה-דואט אקדמיה" עם הזמר והשחקן אלכסנדר צקאלו.
מיזמים נוספים

בשנת 2017, הוציאה לוליטה את קולקציית התיקים שלה בשם "Я себя сделала сама", אשר טווח המחירים של המותג מיועד לנשים בעלות הכנסה בינונית.
דיסקוגרפיה > אלבומי אולפן

2000: Цветочки
2003: Шоу разведённой женщины
2005: Формат
2007: Неформат
2008: Фетиш
2012: Ориентация Север
2014: Анатомия
2018: Раневская
דיסקוגרפיה > מיני אלבומים

2015: Неизданное
דיסקוגרפיה > אלבומי אוסף

2009: Запавшее
2010: Grand Collection
דיסקוגרפיה > אלבומי וידאו

2005: Шоу разведённой женщины
2007: ?Мне 41… А кто даст
הערות שוליים

↑  Певица Лолита представила собственную коллекцию сумок, runews24
| --- | --- |
בקרת זהויות :  LCCN: no2017112958  MusicBrainz: f9ed53c4-0c72-418e-b164-5e7ba64fca1e  VIAF: 106150468284704170596   WorldCat (עם VIAF): 106150468284704170596
מאלבוס

| מאלבוס> תקופה |
| --- | --- |
קרטיקון עליון 90 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: אנקילוזאוריים
סוג:: מאלבוס
מינים
 Maleevus disparoserratus
שם מדעי
 Maleevus

מאלבוס (שם מדעי: Maleevus) הוא סוג מוטל בספק של דינוזאור צמחוני ממשפחת האנקילוזאוריים אשר התקיים במשך הקרטיקון שלפני 90 מיליון שנה (ייתכן שלפני 83–98 מיליון שנה) מזמננו במונגוליה. סוג זה מכיל מין יחיד - Maleevus disparoserratus.
תיאור

המאלבוס היה דמוי-אנקילוזאור קטן יחסית שנחשב בתחילה כשייך לסוג פינקוזאורוס (Pinacosaurus; בעבר כונה Syrmosaurus), והמאובנים שלו נמצאו בחפירות במונגוליה באזור "Shiregin Gashun" בשנות ה-40. החוקר הרוסי יבגני מאלב (אנ') כינה את שם המין החדש כשהשתייך לסוג Syrmosaurus. החוקרת טטיאנה טומנובה (Tatyana Tumanova), העבירה את המין לסוג החדש, הקרוי על שם החוקר מאלב.
סוג זה היה קרוב כנראה לתאלרורוס ולפינקוזאורוס והוא ידוע רק משרידי לסת באורך 12 ס"מ, מה שמעלה סבירות שאורכו בבגרות הגיע ל-6 מטרים. עם זאת כיום לא בטוחים שזהו סוג תקף.